ddrg/super_eurlex huggingface dataset:
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER den 27. maj 1998 om udnævnelse af medlemmer af Retten i Første Instans (98/380/EF, EKSF, Euratom)

REPRÆSENTANTERNE FOR MEDLEMSSTATERNES REGERINGER HAR -

under henvisning til traktaten om oprettelse af Det Europæiske Fællesskab, særlig artikel 168 A,

under henvisning til traktaten om oprettelse af Det Europæiske Kul- og Stålfællesskab, særlig artikel 32 D,

under henvisning til traktaten om oprettelse af Det Europæiske Atomenergifællesskab, særlig artikel 140 A,

under henvisning til Rådets afgørelse 88/591/EKSF, EØF, Euratom af 24. oktober 1988 om oprettelse af De Europæiske Fællesskabers Ret i Første Instans, særlig artikel 2 (1), og

ud fra følgende betragtninger:

Embedsperioden for Josef Azizi, Cornelis Paulus Briet, Marc Jaeger, Andreas Kalogeropoulos, Koenraad Lenaerts, Rui Manuel Gens De Moura Ramos, Virpi Tiili og Bo Vesterdorf udløber den 31. august 1998;

der skal ske en delvis nybesættelse af Retten i Første Instans for perioden 1. september 1998 til 31. august 2004;

for at supplere den delvise nybesættelse af Retten i Første Instans vil der senere skulle udnævnes en dommer -

TRUFFET FØLGENDE AFGØRELSE:

Artikel 1

Til dommere ved Retten i Første Instans for perioden 1. september 1998 til 31. august 2004 udnævnes:

Josef Azizi

Marc Jaeger

Koenraad Lenaerts

Rui Manuel Gens De Moura Ramos

Virpi Tiili

Bo Vesterdorf

Michael Vilaras.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 27. maj 1998.

Formand

S. WALL

(1) EFT L 319 af 25. 11. 1988, s. 1. Berigtiget udgave er offentliggjort i EFT C 215 af 21. 8. 1989, s. 1. Afgørelsen er senest ændret ved afgørelse nr. 95/1/EF, Euratom, EKSF om tilpasning af retsakterne vedrørende nye medlemsstaters tiltrædelse af Den Europæiske Union (EFT L 1 af 1. 1. 1995, s. 1).
AFGØRELSE TRUFFET VED FÆLLES OVERENSKOMST MELLEM REGERINGERNE FOR DE MEDLEMSSTATER, DER VEDTAGER DEN FÆLLES VALUTA PÅ STATS- OG REGERINGSCHEFSNIVEAU den 26. maj 1998 om udnævnelse af formanden og næstformanden for Den Europæiske Centralbank samt de øvrige medlemmer af dennes direktion (98/345/EF)

STATS- OG REGERINGSCHEFERNE FOR DE MEDLEMSSTATER AF DET EUROPÆISKE FÆLLESSKAB, DER VEDTAGER DEN FÆLLES VALUTA, HAR -

under formandskab af Viktor KLIMA, forbundskansler for Republikken Østrig,

under henvisning til traktaten om oprettelse af Det Europæiske Fællesskab, særlig artikel 109 A, stk. 2, og artikel 109 L, stk. 1, andet led, og artikel 50 i protokollen om statutten for Det Europæiske System af Centralbanker og Den Europæiske Centralbank,

under henvisning til henstilling fra Rådet (1),

under henvisning til udtalelse fra Europa-Parlamentet (2), og

under henvisning til udtalelse fra Rådet for Det Europæiske Monetære Institut (3) -

TRUFFET FØLGENDE AFGØRELSE:

Artikel 1

1. Wim DUISENBERG udnævnes til formand for Den Europæiske Centralbank for en periode på otte år.

2. Christian NOYER udnævnes til næstformand for Den Europæiske Centralbank for en periode på fire år.

3. Otmar ISSING udnævnes til medlem af Den Europæiske Centralbanks direktion for en periode på otte år.

4. Tommaso PADOA-SCHIOPPA udnævnes til medlem af Den Europæiske Centralbanks direktion for en periode på syv år.

5. Eugenio DOMINGO SOLANS udnævnes til medlem af Den Europæiske Centralbanks direktion for en periode på seks år.

6. Sirkka HÄMÄLÄINEN udnævnes til medlem af Den Europæiske Centralbanks direktion for en periode på fem år.

Disse udnævnelser har virkning fra den 1. juni 1998.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 26. maj 1998.

V. KLIMA

Formand

(1) EFT L 139 af 11. 5. 1998, s. 36.

(2) Udtalelse afgivet den 13. maj 1998 (endnu ikke offentliggjort i Tidende).

(3) Udtalelse afgivet den 5. maj 1998 (endnu ikke offentliggjort i Tidende).
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER den 18. februar 1998 om udnævnelse af et medlem af De Europæiske Fællesskabers Ret i Første Instans (98/170/EF, EKSF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -

under henvisning til traktaten om oprettelse af Det Europæiske Fællesskab, særlig artikel 168 A,

under henvisning til traktaten om oprettelse af Det Europæiske Kul- og Stålfællesskab, særlig artikel 32 D,

under henvisning til traktaten om oprettelse af Det Europæiske Atomenergifællesskab, særlig artikel 140 A,

under henvisning til Rådets afgørelse 88/591/EKSF, EØF, Euratom af 24. oktober 1988 om oprettelse af De Europæiske Fællesskabers Ret i Første Instans (1), og

ud fra følgende betragtning:

I henhold til artikel 7 og 44 i protokollen vedrørende statutten for Det Europæiske Fællesskabs Domstol og de tilsvarende bestemmelser i protokollerne vedrørende statutterne for Det Europæiske Kul- og Stålfællesskabs Domstol og Det Europæiske Atomenergifællesskabs Domstol, og som følge af at Antonio Saggio er blevet udnævnt til generaladvokat ved Domstolen, skal der udnævnes en dommer ved De Europæiske Fællesskabers Ret i Første Instans for resten af Antonio Saggios embedsperiode, dvs. indtil den 31. august 2001 -

TRUFFET FØLGENDE AFGØRELSE:

Artikel 1

Paolo Mengozzi udnævnes til dommer ved De Europæiske Fællesskabers Ret i Første Instans fra edsaflæggelsen og indtil den 31. august 2001.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 18. februar 1998.

S. WALL

Formand

(1) EFT L 319 af 25. 11. 1988, s. 1. Afgørelsen er senest ændret ved tiltrædelsesakten af 1994.
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER den 18. februar 1998 om udnævnelse af en generaladvokat ved De Europæiske Fællesskabers Domstol (98/169/EF, EKSF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -

under henvisning til traktaten om oprettelse af Det Europæiske Fællesskab, særlig artikel 167,

under henvisning til traktaten om oprettelse af Det Europæiske Kul- og Stålfællesskab, særlig artikel 32 B,

under henvisning til traktaten om oprettelse af Det Europæiske Atomenergifællesskab, særlig artikel 139, og

ud fra følgende betragtning:

I henhold til artikel 7 og 8 i protokollen vedrørende statutten for Det Europæiske Fællesskabs Domstol og de tilsvarende bestemmelser i protokollerne vedrørende statutterne for Det Europæiske Kul- og Stålfællesskabs Domstol og Det Europæiske Atomenergifællesskabs Domstol, og som følge af at Giuseppe Tesauro træder tilbage som generaladvokat ved De Europæiske Fællesskabers Domstol, skal der udnævnes en ny generaladvokat for resten af Giuseppe Tesauro embedsperiode, dvs. indtil den 6. oktober 2000 -

TRUFFET FØLGENDE AFGØRELSE:

Artikel 1

Antonio Saggio udnævnes til generaladvokat ved De Europæiske Fællesskabers Domstol fra edsaflæggelsen og indtil den 6. oktober 2000.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 18. februar 1998.

S. WALL

Formand
EKSEKUTIVKOMITÉENS AFGØRELSE

af 16. september 1998

om videregivelse af den fælles håndbog til ansøgerlandene

(SCH/Com-ex (98) 35 rev. 2)

EKSEKUTIVKOMITÉEN HAR -

under henvisning til artikel 132 i konventionen om gennemførelse af Schengen-aftalen,

under hensyntagen til at Schengen-reglerne skal integreres i Den Europæiske Union i medfør af den relevante protokol til Amsterdam-traktaten,

under hensyntagen til at især den fælles håndbog om kontrol af de ydre grænser er et væsentligt element i Schengen-reglerne, og at de stater, med hvilke der er tiltrædelsesforhandlinger i gang, skal underrettes derom nu, så de kan forberede sig på at overtage reglerne,

under hensyntagen til at den fælles håndbog om kontrol af de ydre grænser, med undtagelse af visse bilag, og andre dokumenter derfor bør videregives til disse stater, selv om der er tale om fortrolige dokumenter,

under hensyntagen til at der også kan blive behov for videregivelse af eksekutivkomitéens offentliggjorte afgørelser og erklæringer -

TRUFFET FØLGENDE AFGØRELSE:

1. Formandskabet kan videregive den fælles håndbog om kontrol af de ydre grænser uden bilag 6b, 6c og 14b til de ansøgerstater, med hvilke der er forhandlinger i gang om deres tiltrædelse af Den Europæiske Union.

2. Centralgruppen bemyndiges til at træffe afgørelse fra sag til sag vedrørende videregivelse af andre fortrolige dokumenter til disse stater.

3. Ved videregivelse som angivet i punkt 1 og 2 skal det understreges, at der er tale om et fortroligt dokument. Den stat, der modtager den fælles håndbog om kontrol af de ydre grænser eller ethvert andet fortroligt dokument, skal forpligte sig til at behandle et sådan dokument fortroligt.

4. Formandskabet kan endvidere videregive eksekutivkomitéens offentliggjorte afgørelser og erklæringer og andre ikke-fortrolige dokumenter til stater og andre tjenester til intern brug, hvis disse kan godtgøre, at de har en legitim interesse i disse dokumenter.

Königswinter, den 16. september 1998.

M. Kanther

Formand
EKSEKUTIVKOMITÉENS AFGØRELSE

af 23. juni 1998

om de foranstaltninger, der skal træffes over for lande, som volder problemer med hensyn til udstedelse af dokumenter, som er nødvendige for udsendelse fra Schengen-området

(SCH/Com-ex (98) 18 rev.)

EKSEKUTIVKOMITÉEN HAR -

under henvisning til artikel 132 i konventionen om gennemførelse af Schengen-aftalen,

under henvisning til artikel 23 i ovennævnte konvention -

TRUFFET FØLGENDE AFGØRELSE:

De foranstaltninger, der skal træffes over for lande, som volder problemer med hensyn til udstedelse af dokumenter, som er nødvendige for udsendelse fra Schengen-området, vedtages efter proceduren i vedføjede dokument.

Oostende, den 23. juni 1998.

L. Tobback

Formand

Vedr.: Foranstaltninger, der skal træffes over for lande, som volder problemer med hensyn til udstedelse af dokumenter, som er nødvendige for udsendelse fra Schengen-området

SCH/II-Read (98) 2 rev. 2

Det belgiske formandskab har ved flere lejligheder (mødet i eksekutivkomitéen den 15. december 1997 i Wien, møderne i centralgruppen den 14. januar 1998 i Brügge og den 23. februar i Luxembourg) givet udtryk for sin vilje til at finde løsninger på problemerne med tilbagetagelse af illegale udlændinge.

Det drejer sig specifikt om de vanskeligheder, man er stødt på i forbindelse med tilbagesendelse, på grund af manglende samarbejde fra udenlandske konsulater i Schengen-hovedstæderne om udstedelse af laissez-passer. Selvom man nu på nationalt plan er begyndt at overveje mulige løsninger, kan en fælles Schengen-tilgang til dette problem måske føre til mere effektive løsninger.

En af de modeller, som Belgien går ind for, er følgende: en Schengen-stat finder, at den har alvorlige problemer med at opnå laissez-passer til hjemsendelse af illegale udlændinge. Schengen-staten underretter ambassadøren i det pågældende land og pålægger ham/hende at udarbejde foranstaltninger, som skal træffes lokalt sammen med Schengen-partnerne.

Schengen-ambassadørerne kan i første omgang tage kontakt med de lokale myndigheder for at gøre dem opmærksom på problemet med tilbagetagelse af deres statsborgere og træffe foranstaltninger til ad hoc-løsninger. Fordelen ved at træffe foranstaltninger på lokalt plan er, at landets nationale myndigheder af og til bedre kan forhandle om tilbagetagelse af deres statsborgere end dets konsulære personale i Schengen-hovedstæderne.

Undergruppen vedrørende Tilbagetagelse underrettes om alle "lokale foranstaltninger", der træffes. Centralgruppen underretter eksekutivkomitéen om alle foranstaltninger, der træffes, og resultaterne heraf.

Hvis sådanne kontakter ikke fører til nogen resultater, vil det være nødvendigt at anvende andre midler - utvivlsomt af mere bindende karakter - for at øge bevidstheden om problemet, f.eks. visumudstedelsespolitikken. Disse foranstaltninger vil blive drøftet i Visumgruppen.

Den enkelte Schengen-stat bevarer retten til at beslutte, om den ønsker at anvende de gengældelsesforanstaltninger, der eventuelt foreslås.
Schengen-reglerne - Eksekutivkomitéens afgørelse af 21. april 1998 om C.SIS med 15/18 tilslutninger (SCH/Com-ex (98) 11)



EF-Tidende nr. L 239 af 22/09/2000 s. 0452 - 0452



EKSEKUTIVKOMITÉENS AFGØRELSE af 21. april 1998 om C.SIS med 15/18 tilslutninger (SCH/Com-ex (98) 11) EKSEKUTIVKOMITÉEN HAR - under henvisning til artikel 132 i konventionen om gennemførelse af Schengen-aftalen, under henvisning til artikel 92, stk. 3, i ovennævnte konvention, under henvisning til eksekutivkomitéens afgørelse om fornyelse og udvidelse af C.SIS (SCH/Com-ex (97) 24), under henvisning til de tekniske arbejdsgruppers udtalelse, som blev godkendt på centralgruppens møde den 30. marts 1998 - TRUFFET FØLGENDE AFGØRELSE: Det nye C.SIS skal udstyres med 18 tilslutninger, nemlig 15 tilslutninger til signatarstaterne og 3 tilslutninger som teknisk reserve. Bruxelles, den 21. april 1998. J. Vande Lanotte Formand
Schengen-reglerne - Centralgruppens afgørelse af 27. oktober 1998 om vedtagelse af foranstaltninger til bekæmpelse af illegal indvandring (SCH/C (98) 117)



EF-Tidende nr. L 239 af 22/09/2000 s. 0205 - 0205



CENTRALGRUPPENS AFGØRELSE af 27. oktober 1998 om vedtagelse af foranstaltninger til bekæmpelse af illegal indvandring (SCH/C (98) 117) CENTRALGRUPPEN HAR - under henvisning til artikel 132 i konventionen om gennemførelse af Schengen-aftalen sammenholdt med eksekutivkomitéens afgørelse af 16. september 1998 - TRUFFET FØLGENDE AFGØRELSE: Den reviderede og endelige udgave af vedlagte handlingsplan vedrørende foranstaltninger til bekæmpelse af illegal indvandring (SCH/Com-ex (98) 37 def.) iværksættes i medfør af eksekutivkomitéens mandat af 16. september 1998. Bruxelles, den 27. oktober 1998. B. Schattenberg Formand
EKSEKUTIVKOMITÉENS AFGØRELSE

af 16. september 1998

om nedsættelse af et ad hoc-udvalg vedrørende Grækenland

(SCH/Com-ex (98) 43 rev.)

EKSEKUTIVKOMITÉEN HAR -

under henvisning til artikel 132 i konventionen om gennemførelse af Schengen-aftalen, og ud fra følgende betragtning:

Aftalen vedrørende Den Hellenske Republiks tiltrædelse af konventionen om gennemførelse af Schengen-aftalen blev delvis bragt i anvendelse ved en afgørelse af 7. oktober 1997 -

TRUFFET FØLGENDE AFGØRELSE:

1. Der nedsættes et ad hoc-udvalg, som skal undersøge, om Grækenland opfylder alle forhåndsbetingelserne for at afskaffe personkontrollen ved de indre grænser. Alle kontraherende parter kan deltage ved at sende eksperter til udvalget.

2. Udvalget har til opgave at indsamle oplysninger på følgende områder:

- kontrol ved de ydre grænser, navnlig anvendelse af den fælles håndbog

- overvågning af de ydre land- og søgrænser

- visa, navnlig anvendelsen af de fælles konsulære instrukser

- betingelser for udlændinges indrejse og ophold, herunder foranstaltninger vedrørende ulovlig indvandring og ulovligt ophold på Schengen-området

- opholdstilladelser og indberetning af personer som uønskede

- politisamarbejde

- gensidig retshjælp i straffesager, herunder udlevering

- narkotika

- SIS, navnlig anvendelse af Sirene-håndbogen

- beskyttelse af personoplysninger

- politik med hensyn til udsendelse og tilbagetagelse

- ordning for personers bevægelighed i lufthavne.

3. Udvalget evaluerer resultaterne af sine undersøgelser med hensyn til kontrollen ved de ydre grænser og ordningen for personers bevægelighed i lufthavne. På de andre områder fremsætter det bemærkninger.

4. Udvalget udarbejder en rapport med et sammendrag af de indsamlede oplysninger og med sine evalueringer og bemærkninger og forelægger den for Grænseundergruppen og centralgruppen. På grundlag af denne rapport træffer eksekutivkomitéen en afgørelse senest på mødet i december 1998 i overensstemmelse med den afgørelse, eksekutivkomitéen traf den 7. oktober 1997 i Wien.

Königswinter, den 16. september 1998.

Manfred Kanther

Formand
EKSEKUTIVKOMITÉENS AFGØRELSE

af 23. juni 1998

om monegaskiske opholdstilladelser

(SCH/Com-ex (98) 19)

EKSEKUTIVKOMITÉEN HAR -

ud fra følgende betragtninger:

Der blev indført fri bevægelighed mellem Frankrig og Monaco, før konventionen om gennemførelse af Schengen-aftalen trådte i kraft;

de kontraherede parter i ovennævnte konvention har ikke stillet spørgsmålstegn ved disse regler om fri bevægelighed;

på grundlag af aftalen om godt naboskab mellem Frankrig og Monaco af 18. maj 1963, med de ændringer og tilføjelser, der fremgår af brevvekslingen mellem Frankrig og Monaco af 15. december 1997, anvender de franske myndigheder de regler og kontrolforanstaltninger, der er fastlagt i konventionen om gennemførelse af Schengen-aftalen i forbindelse med kontrollen med udlændinges indrejse, ophold og bosættelse i Fyrstendømmet Monaco -

TRUFFET FØLGENDE AFGØRELSE:

- Monegaskiske opholdstilladelser tilføjes til det afsnit, der er forbeholdt de franske myndigheder i bilag IV til de fælles konsulære instrukser(1).

- Monaco-Héliport og Monaco-Port de la Condamine tilføjes på listen over grænseovergangssteder, der er godkendt til passage af de ydre grænser, i bilag I til den fælles Schengen-håndbog(2).

- Monegaskiske opholdstilladelser tilføjes til det afsnit, der er forbeholdt de franske myndigheder, i bilag XI i den fælles Schengen-håndbog.

- Udstedelse eller fornyelse af en monegaskisk opholdstilladelse medfører ikke, at en kontraherende part skal tilbagekalde en indberetning til SIS om, at indehaveren af opholdstilladelsen er uønsket.

Oostende, den 23. juni 1998.

L. Tobback

Formand

(1) Jf. SCH/Com-ex (99) 13.

(2) Fortroligt dokument. Jf. SCH/Com-ex (98) 17.
EKSEKUTIVKOMITÉENS AFGØRELSE

af 16. december 1998

om håndbogen vedrørende grænseoverskridende politisamarbejde

(SCH/Com-ex (98) 52)

EKSEKUTIVKOMITÉEN HAR -

under henvisning til artikel 132 i konventionen om gennemførelse af Schengen-aftalen,

under henvisning til artikel 2, stk. 3, artikel 7, 39-41, 46, 47 og 92 i ovennævnte konvention -

TRUFFET FØLGENDE AFGØRELSE:

1. Schengen-håndbogen vedrørende grænseoverskridende politisamarbejde (dokument SCH/I (98) 90(1)), der findes i bilaget hertil, godkendes. Samtidig ophæves eksekutivkomitéens erklæring af 29. juni 1995 (dokument SCH/Com-ex (95) decl. 2).

2. Schengen-håndbogen vedrørende politisamarbejde om offentlig orden og sikkerhed (dokument SCH/I (97) 36 rev. 5) er indarbejdet i håndbogen vedrørende grænseoverskridende politisamarbejde. Eksekutivkomitéens afgørelse af 24. juni 1997 (dokument SCH/Com-ex (97) 6 rev. 2) ophæves.

3. De kontraherende parter indarbejder håndbogen vedrørende grænseoverskridende politisamarbejde i deres nationale regelsæt og sender den til de enkelte politikredse med henblik på iværksættelse.

4. Schengen-sekretariatet er ansvarligt for løbende ajourføring af håndbogen, der føres som løsbladssystem. Med henblik herpå underretter de kontraherende parter løbende Generalsekretariatet om ændringer i deres nationale datablade.

5. Formandskabet konsulterer hvert halve år staterne om behovet for ajourføring af håndbogens generelle del og foretager ajourføringen.

6. Formandskabet sender Den Europæiske Union håndbogen til orientering.

Berlin, den 16. december 1998.

Formand

C. H. Schapper

(1) Fortroligt dokument.
Schengen-reglerne - Eksekutivkomitéens afgørelse af 23. juni 1998 om en opfejningsklausul, som skal dække samtlige tekniske Schengen-regler (SCH/Com-ex (98) 29 rev.)



EF-Tidende nr. L 239 af 22/09/2000 s. 0144 - 0144



EKSEKUTIVKOMITÉENS AFGØRELSE af 23. juni 1998 om en opfejningsklausul, som skal dække samtlige tekniske Schengen-regler (SCH/Com-ex (98) 29 rev.) EKSEKUTIVKOMITÉEN, som henviser til artikel 132 i konventionen om gennemførelse af Schengen-aftalen, som henviser til artikel 92 og 93 i ovennævnte konvention, BEKRÆFTER HERMED, at der er vedtaget ordninger, procedurer og andre regler med henblik på at sikre, at SIS kan fungere på det organisatoriske, operationelle og tekniske plan, og med henblik på at beskytte personoplysninger, og den anbefaler, at disse opretholdes efter Amsterdam-traktatens ikrafttræden. Oostende, den 23. juni 1998. Louis Tobback Formand
EKSEKUTIVKOMITÉENS AFGØRELSE

af 16. december 1998

om Schengen-konventionens anvendelse i Grækenland

(SCH/Com-ex (98) 49 rev. 3)

EKSEKUTIVKOMITÉEN -

som henviser til artikel 132 i konventionen om gennemførelse af Schengen-aftalen,

som henviser til artikel 6 i den tiltrædelsesaftale, der blev undertegnet med Grækenland den 6. november 1992, sammenholdt med den fælles erklæring vedrørende artikel 6 i slutakten til nævnte aftale,

som henviser til sin afgørelse af 7. oktober 1997 om Schengen-konventionens anvendelse i Grækenland (SCH/Com-ex (97) 29 rev. 2),

som henviser til rapporten fra Ad hoc-udvalget vedrørende Grækenland (SCH/C (98) 123 rev. 2),

som henviser til diverse rapporter fra Ad hoc-udvalget vedrørende Grækenland,

som bekræfter den politiske beslutning, som eksekutivkomitéen gav udtryk for den 7. oktober 1997 med henblik på Schengen-konventionens fulde anvendelse i Grækenland, og som kom til udtryk i afgørelse SCH/Com-ex (97) 29 rev. 2,

som anerkender, at Grækenland allerede har opfyldt kravene for Schengen-konventionens fulde anvendelse på visumområdet og inden for politisamarbejde og retligt samarbejde, bekæmpelse af ulovlig narkotikahandel, Schengen-informationssystemet og databeskyttelse, og

som tager i betragtning, at Grækenland allerede har gjort betydelige fremskridt, navnlig i lufthavnene, med at tilpasse sikkerheden ved sine ydre grænser for at tage hensyn til Schengen-kravene,

HAR TRUFFET FØLGENDE AFGØRELSE:

1. Grækenland underretter de øvrige kontraherende stater, når landet mener at have opfyldt Schengen-kravene med hensyn til sikkerheden ved de ydre sø- og landgrænser.

2. Personkontrollen ved Grækenlands indre grænser ophæves, når eksekutivkomitéen på grundlag af Ad hoc-udvalgets undersøgelser og besøg finder, at Schengen-kravene med hensyn til sikkerheden ved Grækenlands ydre sø- og landgrænser er opfyldt.

3. Det undersøges ved besøg, om kravene med hensyn til personalemæssige og materielle ressourcer, uddannelse af grænsekontrol- og grænseovervågningspersonel og koordinering mellem de forskellige tjenester er opfyldt. De nødvendige forbedringer med hensyn til:

- søovervågningsstrategi

- fleksibel indsættelse af mobile enheder, og

- anvendelse af konventionens artikel 26

kan påvises ved fremlæggelse af skriftlig dokumentation.

4. Eksekutivkomitéen træffer om muligt en afgørelse inden udgangen af 1999.

Berlin, den 16. december 1998.

C. H. Schapper

Formand